ISIGIDIMI SAMAXOSA, DECEMBER 1, 1875.

5

puma kuzo zonke ezindlela, namhla ndiyazibona into endiyiyo ndiyaliqonda nelilizwe ndikulo okokuba asilakumiwa ndim lelentshabalalo, ndiyakusuka apa ndingabi sahlala; yamgweba, intliziyo yake waqond’ okokuba usisityakala esingasenabuntu. Waqala ngoku ukuqonda okokuba noko ayinto enje uyise uko, ikaya liko, kuko ndawo inokonwaba inendyebo, wati ke ndiyakumka apa ndiyakuzilahla ezihangu, kanye mandigoduke kunokuba ndife apa.

III.—Engenelwe yintliziyo yokugoduka yokuya kuyise, uyelani? Ixeliwe indawo abenxameleyona namhla. Kutiwa ute ndiyakuti kubawo *ndonile,* ebengayi kuzibika ubuhlwempu bake, ukulamba kwake, ukuswela kwake, ukuhamba ze kwake. Hayi izwi aselegqibe kulo ukuba uya kuteta lona leli *ndonile*; kukade engavumi kuzibona kuziqouda into ayiyo. Iratshi lake litotywe kanzima ade abe ngumntu namhla ovakala enokuti *ndonile-,* elolizwi uye walifunda elizweni elikude ukuliteta, kupele impahla yake, konakele izihombo zake, wa- luse ihangu, ungenelwe yindlala, ufike wanqina wada waza kuqauka pambi kokuba abenokulipimisela. Ngunakanye ati ndiyona okuya ebehluta edlala ngempahl’ ake, imqeqeshile indlala, elalizwe likude limlungisile ade avakale esiti nje namhla ndiyakuti kubawo *ndonile* akubanga mzuzu elifuna ilizwi ayakuliteta kuyise akutiwa uke wati ndiyakutinina kona kubawo ndakumbona, akundibuza apo ndivela kona akuvibuza impahla endemka nayo, akububuza ubunje bam, akuti ndibe ndiye pina, ndisenza ntonina, ndisoniwa ngubanina lento namhla andibona ndilijacu elinje, usuke wati lomfana ndiyakubekela entloko, ndingenzi ngcengceleza, ndingateti mazwi maninzi, ndoxela kakuhle into endiyivayo nditi, Bawo *ndonile* ndone ngenxa zonke ; Ukumka kwake wemka enendyebo namhla ugoduka elihlwempu, wemka enempahla ugoduka elambata, wemka ehluti ugoduka elambile, wemka etyebile ugoduka eselekohlwe uokuhamba kunqina kupela kwamandla wemka eneratshi ugoduka etobekile, wemka engazani namntu ugoduka elangazelela ubuhlobo bukayise, wemka ezincoma ukulunga ugoduka engazideli ngako, kungoko atshoyo ukuti ndiyakusuka ndiye kubawo nditi kuye *Bawo ndonile.*

IV—Uti ndiyakuti, *ndonile kulo izulu,* ndone u-Tixo ndamona nobawo ; Yiqonde ke lendawo iviwa ngulomfana namhla uti ityala lake apo alibona kona ubukulu balo liku Tixo, likulo izulu, oko kukuti akuko ndawo ndingonanga ngakuyo; Uyabona lomfana uyazibandakanya ezindawo zokona ngakulo izulu zokona uyise, ngenxa zonke uyaziva ukuba ungumoni, akasenaluxolo entliziy weni, uti akucinga ngo Tixo abone ukuba ityala lake likulu kuye, akucinga ngoyise ulibona ityala lake likwalikulu nalapo. Akasenandawo azincoma ngayo. Upulukene nobuntu bake, usindwa ngumtwalo wezono zake, wapuka bunzima betyala lake, ayabiko nendawana le ayibonayo ukuba ulungise ngayo, wati ke noko ndiyinto enje ityala lingakanana ndosuka ndiye kubawo, usengubawo noko ndinje usenobubele yena noko ndimonileyo, usasikwa yimfesane ndim noko ndamlahlayo ndalihlazisa igama lake.

V.—Atsho ati uyakufika azixele ukuba akasenabuntu, *andisafanele kubizwa ngonyana wako ndenze ndibe njengomnye wa baqeshwa bako.* Uti noko agodukayo aya kuyise, esiya kuce-

la uxolo esiya kulityila ityala lake esiya kuteta elilizwi libikayo izono zake uya engenguye nofanele namhla ukutiwa ungunyana, makaseleba sicaka, akonze, akasenabuntu; ke, kwa Xosa apa kutiwa umntu ukuba ute wakolwa lilizwi lika Tixo walamkela ulahlaubuntu bake ngokokwenjenjalo kwake; likwatsho nelizwi lika Tixo liti umntu wonke oguqukayo makabulahle ubuntu bake basemhlabeni aye ku Tixo eze engenayo nendawana le azivayo ukuba ulungile ngayo. Sinyanisile ke esosigxeko sibagxekayo abo baguqukayo kwakutiwa ngamakowawo, wenzanim. ubulahla nje ubuntu bako ; akafuni mntu u-Tixo oti ukuya kwake kuye aye ezincoma, aye ezidumisa aye eziva ukuba ulilungisa, aye engaliboni engaliqondi ityala lake. Sibesingati tina asimfana ukugeza lo ukuba wayete mhlana ati ndiyagoduka ndiyakuti ku bawo uyabona ndifikile, kukade ndingeko ke ndalungisa ukukulahla, ndalungisa ukuyicita impahl’am, ndalungisa ukuhlala kude nawe, ndalungisa ukungakukumbuli, ndilungisile ndibuyile. Kumhlana kwa- kuyakubonakala ukuba lomfana akakohlakele ngako, into awalungisa ngayo, kulibona ityala lake, kukuziva ukuba wonile, yiyo indawo afike ancomeke ngayo nakuba ebone kangakanana. Nanamhla kukwanjalo, u-Tixo ufuna ukuba aboni abasiti, siti mhlana siguqukayo, mhlana sizilahlayo izono zetu sizive okokuba asisenabuntu, sizizityakala. U-Tixo yena ufuna umntu obuqondayo ubukulu betyala lake, oti ukuzililela kwake ndonile, andisafanele kubizwa ngonyana wako.

VI.—Nantsi enye indawo, uti lomfana ndigoduka nje *ndi- yakukonza,* ndiyakuzinikela namhla elulawulweni luka bawo, ndiyakumtobela, ndiyakumlulamela, ndiyakuzibeka pantsi kwamandla ake ndiyakufunda kuye uhlobo lokuzipata. Ke lomsebenzi wokuguquka ezonweni uyinkonzo nawo, kubusa, zininzi izinto ekufuneka ukuba umntu oguqukayo azifunde, makafunde ukumazi u-Tixo into ayiyo, ubukulu bake, ubunzulu bobubele bake; afunde ukumhlonela, ukumzukisa; makawufunde umsebenzi ka Kristu uhlobo Iwawo, uncedo lwawo, usizo lwawo, usindiso Iwawo, intutuzelo yawo, okokuba ngozuzisa intliziyo uxolelo, ukonwaba, ubomi, makabufunde ubudlelana bo Moya Oyingcwele, ukanyiselo Iwawo inceba yawo; makafunde ukukunga ukubekisa izicelo zake ku Tixo, ukuyityila intliziyo yake, ukuzixela izono zake, ukulinqula igama elingapezulu kwawo onke amagama ; makalifunde ilizwi lika Tixo, aziqonde iziyalo zalo, ayazi imiteto yalo ayilulamele, awazi amadinga oncedo akona ayame kuwo; makasazi isono, asoyike angangeni kuso, makaziqonde izihendo zingameyisi ; makawuqonde lomsebenzi angene kuwo ukuba uyimfazwe, azipate intonga zake abe liroti ayilwe ; makazazi intshaba zake, intshaba zompefumlo wake ahlala ezilalele zingamqubuli enyabile; makahlale efunda ukulucela uncedo lo Moya Oyingcwele ukuze abenako ukuma aqine omelele elukolweni lwake. Yinkonzo ke leyo, luhlobo lokubusa u-Tixo olo. Asinto ifundwayo ngamini nye, uke akonze futi, abe sicaka futi umntu oguqukayo andule ke ukubanguye unyana ; wuqonde ke lomsebenzi wokukonza u-Tixo, uwazi, asimsebenzi uyimfeketo, unzima, baninzi abaruquka bunzima bawo, ngonyamezelayo yedwa oyakuti ekupeleni amkele isitsaba esingagugiyo ubomi bapakade ezulwini.